नई दिल्ली: दिल्ली पुलिस ने एक ऐसी लड़की को गिरफ्तार किया है ,जिसकी वजह से उसके तीन प्रेमियों की जिंदगी तबाह हो गई. एक लड़के की हत्या हो गई, दूसरा लड़का हत्या के आरोप में पकड़ा गया और तीसरा अभी तक पुलिस की गिरफ्त से फरार है. पुलिस के मुताबिक, 23 साल की डिंपल और मनीष चौधरी बहुत जल्द शादी करने वाले थे. लेकिन, शादी से पहले डिंपल के पुराने संबंध की वजह से मनीष को हत्या की वारदात को अंजाम देना पड़ा. इस अपराध का खुलासा उस वक्त हुआ जब सुशील के भाई ने 16 अगस्त को पुलिस में शिकायत दर्ज कराई कि उसका भाई 11 अगस्त को अचानक गायब हो गया.